**Nyhedbrev**

**Mølleparken juni 2024**

Helt ekstraordinært afholdt bestyrelsen en arbejdsdag tidligere på året, så vi kunne få fjernet legetårnet, så en ny kunne komme op. Der er i mellemtiden opstået udfordringer med byggetilladelserne - jo jo, det skal ikke være nemt. Der mangler nemlig i kommunen tilladelser til alt muligt, der er på vores område - det er nemlig super vigtigt for kommunen, at vide præcis hvor stor bl.a. det nuværende legehus er og hvad den benyttes til !!! Så det nye legetårn lader vente på sig, derfor er den kommende arbejdsdag 21/9 - hvor vi skulle have fordelt flis på området - foreløbig aflyst og udsat.

Der var stor tilslutning til denne arbejdslørdag, det er vi glade for. Ikke bare legetårnet kom ned og væk, men også de grønne områder fik et løft. Bemærk at bedet (ikke at vi snakker om den) er så flot og tilgroet nu, at det ikke er nødvendigt med ”lugekoner” og ekstra arbejdsdage der 😉

I øvrigt er vi ved at kigge på, om der kan søges økonomisk hjælp til legepladsområdet via fonde, men vi er ikke så optimistiske på dette område.

På legepladsen vil vi forsøge med at opsætte mindre skraldespande og hundeposer, i håbet om, at hundene liiiige opsamler deres lort og putter det i en dertil indrettet skraldespand - på forhånd tak til ejerne for at tjekke om hunden også gør det.

Bestyrelsen vil gerne lægge op til mere samvær i Mølleparken, hvorfor Alice lige nu er ved at arrangere en tur ud i det Danske land, ikke at det bliver en bestyrelsesopgave i fremtiden, men Alice starter blot stafetten - info kommer senere, så hold godt øje med din postkasse og på FB. I det hele taget er FB en god informationskilde, hvis man er til kage, sammenhold og udflugter 😊 En meget lokal udflugt kunne gå op til køerne, hvor der netop er kommet 2 kalve til verdenen 😊

I samme tråd: Så husk datoen for Sommerfesten den 31. august, hvor Festudvalget er ved at udfærdige en plan.

Dræbersneglene har været i åben kamp med Eva og Alice, der har gået en tur rundt om Mølleparken og haft en lille snak med dem om retten til territoriet. Da de ikke kunne blive enige, endte det med at Eva og Alice måtte bruge magt og smide sneglegift i hovedet på dem. Herefter er det så op til hver husejer at holde dem fra deres egen dør.

I den mere alvorlige ende har vi måttet sige farvel til Ditte, der tabte kampen til kræften den 2.4. Bestyrelsen sendte på vegne af alle beboerne en gravbuket til bisættelsen.

Omkring Sct. Hans er det vist også kutyme at få klippet hækkene. De fylder godt i landskabet, og flere steder skal de ordnes på to sider. Dertil kan man lige tjekke sit fortov og se om ukrudtet er i knæhøjde - God arbejdslyst 😉

**Til sidst vil bestyrelsen ønske alle en**

**helt igennem fantastisk sommer**

Venlig hilsen Bestyrelsen